  Виталий Пронин Дэри ёросысь Забегал гурт вӧзын кисьтӥськем мувӧй инкуазьлы 3,937 миллион манет ыштонъёс вайиз. Со сярысь аслаз сайтаз ивортэ иворъёсын «Удмуртия» агентство. Мувӧй шуре шедемен валче, чорыг, вуысь пӧртэм пӧйшуръёс бырыны шедизы. Та нуналъёсы эскерон ужъёссэ быдэстӥз Росприроднадзорлэн элькунысь управлениез. - Аварияен сэрен музъем вылэ 4 тонна мувӧй кисьтӥськиз, со пӧлысь 0,4 тоннаез шуре вияз. «Удмуртнефть» 30 сюрс манет административной штраф тыроз. Со сяна, ог 4 миллион манет бюджетэ беркытоз яке шурез чылкытатоз, - вераз Росприроднадзорысь Иван Мокшанов. Павел Вахрушев Туспуктӥз А.Горбунов  